- Mihai Pintilii a fost întrebat despre ordinele lui Gigi Becali
- Cum le-a închis imediat gura contestatarilor
- Antrenamentele, calificările şi cursele de Formula 1, Formula 2 şi Formula 3 ale Marelui Premiu al Australiei sunt LIVE STREAM în AntenaPLAY. Calificările şi cursa de Formula 1 sunt pe Antena3 CNN
Mihai Pintilii a avut o reacţie vehementă când a fost întrebat despre implicarea lui Gigi Becali la FCSB şi le-a închis imediat gura contestatarilor. Oficialul liderului din Liga 1 a ieşit imediat din încurcătură.
Pintilii nu a stat pe gânduri şi a dezvăluit de ce atât el, cât şi Elias Charalambous, acceptă ca patronul să sune pe bancă şi să dicteze schimbările.
Mihai Pintilii le-a închis gura contestatarilor când a fost întrebat despre ordinele lui Gigi Becali
"De ce îi permit lui Gigi Becali să facă schimbări? Nu am ce să-i răspund. De ce îi permit? El de ce îmi permite să iau salariul? Sunt banii lui, poate să facă ce vrea. E simplă treaba. Nu mă afectează, dacă mă afecta eram plecat de mult de aici", a declarat Mihai Pintilii la orangesport.ro.
Gigi Becali a fost forţat să îl aducă pe Elias Charalambous la echipă după ce Pintilii a fost suspendat pentru că a dat indicaţii. Fostul mijlocaş al roş-albaştrilor urmează în Moldova cursurile pentru licenţa A.
FCSB este lider detaşat în Liga 1. După prima etapă din play-off, echipa lui Gigi Becali are 7 puncte avans faţă de Universitatea Craiova şi Rapid.
Pedeapsă mărită pentru Mihai Pintilii, după eliminarea din meciul cu Voluntari
Mihai Pintilii a primit o pedeapsă mărită din partea Comisiei de Disciplină din cadrul FRF, după eliminarea din meciul cu Voluntari. Acesta va putea reveni pe banca FCSB-ului peste aproape o lună, după ce iniţial a primit o suspendare de două etape.
Mihai Pintilii a fost eliminat de Sebastian Colţescu în duelul dintre Voluntari şi FCSB. Acesta a început să protesteze după un fault asupra lui Florinel Coman, car nu a fost sancţionat de arbitru.
Lui Mihai Pintilii i s-a mărit pedeapsa la o lună. Acesta va putea reveni pe banca FCSB-ului pe 1 aprilie, după ce iniţial a primit o suspendare de două etape. Acesta ar fi putut reveni pe banca roş-albaştrilor la primul meci din play-off.
Suspendarea lui Pintilii a crescut la o lună deoarece Sebastian Colţescu a trecut în raportul său faptul că fostul internaţional este antrenor al FCSB-ului, însă de fapt, acesta are funcţia de delegat, deoarece nu are licenţă PRO.
Mihai Pintilii a văzut cartonaşul roşu de la Sebastian Colţescu, fiind nemulţumit de faptul că centralul nu a sancţionat faultul comis asupra lui Florinel Coman.
Arbitrul a mers la marginea terenului pentru a discuta cu Elias Charalambous, care de asemenea cerea cartonaş galben. În acel moment, şi Mihai Pintilii s-a dus la Sebastian Colţescu şi a început să protesteze. Centralul i-a făcut semn să meargă înapoi pe bancă, însă acesta nu s-a liniştit, astfel că a fost eliminat.
Mihai Pintilii a urmărit restul partidei din faţa tunelului care duce la vestiare, deşi nu îi era permis acest lucru. Sebastian Colţescu a observat şi acest detaliu şi a mers direct către delegatul roş-albaştrilor: "Ce faci acolo? Urli la mine? Ce cauți în teren?", i-a transmis centralul lui "Pinti".